钦定古今图书集成/明伦汇编/氏族典/第441卷 > 《廖用贤尚友录》 > 蒋钦绪
## 钦定古今图书集成/明伦汇编/氏族典/第441卷 > 《廖用贤尚友录》 > 蒋钦绪

按《唐书蒋钦绪传》：“钦绪，莱州胶水人。擢进士第，累迁
太常博士。中宗始亲郊祝，钦明建言皇后应亚献，众
曲意阿徇，钦绪独抗言不可，诸儒壮其节。历吏部员
外郎，出为华州刺史。开元十三年，以御史中丞录河
南囚，徙吏部侍郎，历汴、魏二州刺史，卒。”